Anexă la HCLMT nr…… din…………….
 




   ACT ADIŢIONAL NR.  .....
La Convenţia- anexă la Hotărârea Consiliului Local al Municipiului Timişoara nr. 217/26.05.2009
1.Părţile contractante:

1.1 Consiliul Local al Municipiului Timişoara, cu sediul în Timişoara,  Bulevardul C.D. Loga nr.1, reprezentat prin domnul  Primar NICOLAE ROBU

şi

1.2 Serviciul de Ajutor Maltez din România – filiala Timișoara, persoană juridică română fără scop patrimonial, cu sediul în Timișoara, str.Gheorghe Barițiu nr.18 având certificatul de înregistrare fiscală nr.9364021 fiind constituită și înregistrată în Registrul persoanelor juridice în baza Sentinței Civile nr.7 din 17.01.2002 a Judecătoriei Timișoara, reprezentată prin domnul Kaba Gabor în calitate de  președinte;
 
Având în vedere dispoziţiile Legii nr.292/2011 – Legea asistenţei sociale  şi ale altor acte normative privind protecţia socială;

În considerarea scopului  Serviciului de Ajutor Maltez din România – filiala Timișoara prevăzut  în actele sale constitutive și ale activității acesteia de la înfiiințare până în prezent, constând în furnizarea de servicii sociale destinate persoanelor vârstnice fără aparținători;

Având în vedere Hotărârea Consiliului Local al Municipiuli Timișoara nr. 217/26.05.2009 privind aprobarea convenției între Consiliul Local al Municipiului Timișoara și Serviciul de Ajutor Maltez din România – filiala Timișoara, pentru susținerea serviciului social de Ingrijire la Domiciliu la nivelul municipiului Timișoara; 
În scopul asigurării nevoilor sociale existente la nivelul comunităţii Municipiului Timişoara, au convenit încheierea prezentului act adițional:
Art.1. Convenția – anexă la Hotărârea Consiliului Local al Municipiului Timșoara nr.217/26.05.2009 se prelungește pe o perioadă de un an, până la 26.05.2016.

Art.2. Susținerea financiară a serviciilor prevăzute la pct.2.1 din Convenția – anexă la HCLMT nr.5174/26.05.2009 se face în limita sumei de 71.184 lei.

Art.3.  Toate celelalte clauze ale Convenţiei – anexă la HCLMT nr.217/26.05.2009 rămân neschimbate.

Art.4.   Prezentul act adiţional s-a încheiat în două exemplare, câte unul pentru fiecare parte. 

